Mestna občina Ljubljana, Mestni trg 1, Ljubljana objavlja na podlagi 78. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 65/07 - Odl. US, 56/08, 4/10, 20/11, 100/11 - Odl. US in 111/13; v nadaljevanju: ZUJIK) in smiselne uporabe 74. in 75. člena ZUJIK ter 22. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12) in 51. člena Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12 in 24/13)

**JAVNI RAZPIS**

**ZA ODDAJO PROSTOROV V UPORABO**

**ZA KULTURNE DEJAVNOSTI IN DEJAVNOSTI S PODROČJA MLADINSKEGA SEKTORJA**

objavljen na spletni strani [http://www.ljubljana.si/](http://www.ljubljana.si/si/mescani/razpisi_natecaji)in traja od dne 18. 11. 2015 do 18. 12. 2015

1. PREDMET ODDAJE V UPORABO SO PROSTORI ZA KULTURNE IN MLADINSKE DEJAVNOSTI, KI SE NAHAJAJO NA NASLOVIH:
2. TRG PREKOMORSKIH BRIGAD 1 (kulturne dejavnosti) - poslovni prostor št. 112 (pisarna št. 119) v prvem nadstropju v izmeri 19,94 m² bruto/16,35 m² neto. V bruto površino so zaradi izračuna obratovalnih stroškov, všteti tudi deleži skupnih prostorov etaže (hodniki, sanitarije, čajna kuhinja) in skupni prostori v objektu (vetrolov, recepcija, hall, dostavni prostor in telefonska centrala), ki so določeni glede na neto površino prostora. Za poslovni prostor je izdelana energetska računska izkaznica, energijski kazalniki energetske učinkovitosti so označeni z razredom E (105-150 kWh/m2a).
3. **DUNAJSKA CESTA 56** (kulturne dejavnosti) - poslovni prostor v podhodu v izmeri 376,60 m2. Za poslovni prostor je izdelana energetska merjena izkaznica, energijski kazalniki energetske učinkovitosti so označeni z razredom D (60-105 kWh/m2a).
4. **TRŽAŠKA CESTA 2** (kulturne dejavnosti) - poslovni prostor v 1. nadstropju v izmeri 16,04 m². Za poslovni prostor je izdelana energetska računska izkaznica, energijski kazalniki energetske učinkovitosti so označeni z razredom D (60-105 kWh/m2a).
5. **TRŽAŠKA CESTA 2** (kulturne dejavnosti) - poslovni prostor v 1. nadstropju v izmeri 21,35 m². Za poslovni prostor je izdelana energetska računska izkaznica, energijski kazalniki energetske učinkovitosti so označeni z razredom D (60-105 kWh/m2a).
6. **TRG OF 10** (dejavnosti s področja mladinskega sektorja) **-** poslovni prostor v podhodu v izmeri 91,64 m². Za poslovni prostor je izdelana energetska merjena izkaznica, energijski kazalniki energetske učinkovitosti so označeni z razredom F (150-210 kWh/m2a).

**II. POGOJI ZA UDELEŽBO V POSTOPKU JAVNEGA RAZPISA:**

1. Možnost sodelovanja na javnem razpisu za prostore št. 1, 2, 3 in 4 imajo pravne osebe zasebnega prava, registrirane za opravljanje kulturno umetniških dejavnosti in posredovanja kulturnih vrednot, javni skladi s področja kulture,posamezniki, ki opravljajo dejavnost na področju kulture ter organizacije registrirane za mladinske dejavnosti (v nadaljevanju: predlagatelj). Za prostor št. 5 imajo pravico do sodelovanja na javnem razpisu pravne osebe zasebnega prava, registrirane za opravljanje dejavnosti v mladinskem sektorju.

2. Predlagatelj mora imeti sedež v Mestni občini Ljubljana. V primeru, da je predlagatelj posameznik, mora imeti naslov stalnega bivališča v Mestni občini Ljubljana.

3. Predlagatelj mora vlogo oddati na v celoti izpolnjenem obrazcu **JZV-1.**

4. Predlagatelj mora vlogi obvezno predložiti podpisano izjavo, da soglaša z odpovednimi roki, ki so navedeni v osnutku pogodbe, ki je kot priloga del tega javnega razpisa (obrazec **JZV-2)**.

5. Predlagatelj mora vlogi obvezno predložiti podpisano izjavo, da ni lastnik prostorov, v katerih lahko izvaja svojo dejavnost (obrazec **JZV-2)**.

**III. KRITERIJI, NA OSNOVI KATERIH SE BO OVREDNOTILO PRISPELE VLOGE**

1. **Za oddajo prostorov pravnim osebam in posameznikom s področja umetniških praks in/ali ustvarjalnih dejavnosti:**

1. Kakovost programske sheme predlagatelja, njena inovativnost ter pomembnost programa za kulturno ponudbo Mestne občine Ljubljana (skupaj 40 točk);

2. Reference predlagatelja v zadnjih treh letih (kritiški odmevi, odmevi v strokovni javnosti, …) (največje možno število točk je 20 točk);

3. Predlagatelj ima z MOL sklenjeno Pogodbo o sofinanciranju javnega kulturnega programa za obdobje 2013 – 2015 oz. Pogodbo o sofinanciranju kulturnega projektav obdobju 2013 - 2015 (skupaj 5 točk);

4. Predlagatelj ima status organizacije, ki deluje v javnem interesu na področju kulture oz. status samozaposlenega v kulturi (skupaj 2 točki).

Najvišje možno število prejetih točk je 67 točk. Izbrani bodo predlagatelji, ki bodo v procesu izbire zbrali največ točk, vendar ne manj kot 47.

1. **Za oddajo prostorov pravnim osebam s področja mladinskega sektorja:**

1. Kakovost programske sheme predlagatelja, njena inovativnost ter pomembnost programa za širitev ponudbe znotraj mladinskega sektorja v Mestni občini Ljubljana (skupaj 35 točk);

2. Reference predlagatelja in sodelujočih v programu predlagatelja: izvedeni projekti, odmevi v strokovni javnosti (največje število točk je 20 točk);

3. Doseganje ciljnega občinstva mladih do 29 let in kakovost promocijskega načrta (največ 15 točk);

4. Javna dostopnost programov: odprtost prostorov za javnost, obseg javno dostopnih programov (največ 18 točk);

5. Povezovanje s sorodnimi organizacijami in posamezniki, ki delujejo v mladinskem sektorju (največ 10 točk);

6. Predlagatelj ima status organizacije, ki deluje v javnem interesu (2 točki).

Najvišje možno število prejetih točk je 100 točk. Izbrani bodo predlagatelji, ki bodo v procesu izbire zbrali največ točk, vendar ne manj kot 81.

**Vloga mora vsebovati:**

1. v celoti izpolnjen in podpisan prijavni obrazec (JZV-1),

2. podpisane izjave (JZV-2),

3. fotokopije referenc.

IV. DOLOČILA DAJANJA PROSTOROV V UPORABO

* Prostori se oddajajo v uporabo za določen čas petih let z možnostjo podaljšanja, pri čemer se upoštevajo določila osnutka pogodbe.
* Uporabnik predmetnega prostora ne sme oddati v podnajem.
* Uporabnik je dolžan plačevati obratovalne stroške, stroške rednega vzdrževanja, stroške uporabe stavbnega zemljišča, stroške zavarovanj in druge stroške, ki so navedeni v 5. členu osnutka pogodbe, ki je del razpisne dokumentacije.
* Uporabnik ni upravičen do povrnitve kakršnihkoli vlaganj v predmetni prostor niti ne pridobi nikakršnih pravic na predmetnem prostoru na podlagi vlaganj.
* Uporabnik si bo pred podpisom pogodbe ogledal prostor in se odločil po načelu videno – vzeto. Prostor vzame v uporabo v stanju, v kakršnem se nahaja.
* Primopredaja prostora in ključev se izvrši v roku 8 dni od sklenitve osnutka pogodbe, ki je del razpisne dokumentacije.
* Uporabnik je dolžan pričeti z opravljanjem dejavnosti v prostoru, ki se mu daje v uporabo, v roku 30 dni po sklenitvi te pogodbe.

**V. NAČIN ODDAJE VLOG IN ROK ZA ODDAJO VLOG:**

Vloge z obveznimi dokazili predlagatelji pošljejo PRIPOROČENO ali prinesejo OSEBNO (v Glavno pisarno MU MOL na Mačkovi 1) v zaprti pisemski ovojnici na naslov: MESTNA OBČINA LJUBLJANA, MESTNA UPRAVA, Mestni trg 1, Ljubljana, z **obvezno** oznako na ovojnici **"VLOGA ZA ODDAJO PROSTOROV V UPORABO ZA KULTURNE IN MLADINSKE DEJAVNOSTI (»NE ODPIRAJ"** in **" POSLOVNI PROSTOR ŠT. \_\_\_\_\_\_ ")**. Na zadnji strani ovojnice mora biti **obvezno** naveden naziv in naslov predlagatelja.

Rok za oddajo vlog je do vključno **18. 12. 2015**. Vloge bodo po preteku razpisnega roka komisijsko odprte. Neupravičenih vlog in vlog, prispelih po razpisnem roku, komisija ne bo obravnavala in bodo zavržene.

**Vloga in vsi dokumenti morajo biti v slovenskem jeziku.**

**VI. POSEBNE DOLOČBE O POSTOPKU JAVNEGA RAZPISA**

**Neupravičene vloge in vloge, prispele po razpisanem roku, bodo izločene ter se jih ne bo obravnavalo.**

Če komisija med predlagatelji, ki so pravočasno oddali popolno vlogo, prejme več vlog za isti prostor, lahko:

* odda prostor predlagatelju, ki je dosegel najvišje število točk;
* pozove predlagatelje (razen predlagatelja, ki je prejel najvišje število točk), da oddajo vlogo za drug razpisani prostor;
* opravi s predlagatelji dodatna pogajanja;
* morebitni neoddani prostor ponudi predlagateljem po vrstnem redu doseženega števila točk.

Župan lahko ustavi začeti postopek oddaje do sklenitve pravnega posla.

Če izbrani predlagatelj ne bo podpisal pogodbe v 15 dneh od poziva k podpisu, se šteje, da odstopa od vloge.

**VII.** **POSTOPEK IZBIRE VREDNOTENJA PRISPELIH VLOG**

1. Vloge bo odprla in obravnavala komisija, ki jo imenuje župan Mestne občine Ljubljana.
2. Komisija bo predlagatelje pravočasno prispelih vlog obvestila o izboru oziroma nadaljevanju postopka v 30. dneh od dneva odpiranja vlog.
3. Merilo za izbor vlog je **najvišje število točk, pridobljenih na osnovi v točki III. navedenih kriterijev.**

**VIII. ROK VELJAVNOSTI VLOGE**

Predlagatelji, ki ne bodo izbrani, lahko dokumentacijo, ki so jo priložili vlogi, prevzamejo na Oddelku za kulturo Mestne uprave Mestne občine Ljubljana, Ambrožev trg 7, Ljubljana.

**IX. INFORMACIJE O ZBIRANJU PONUDB**

Vsa pojasnila v zvezi s prostori dobite na Oddelku za kulturo, Ambrožev trg 7, Ljubljana, pri Dariu Seravalu, tel. 01/306 48 63, 031/221 636 ali elektronskem naslovu: [dario.seraval@ljubljana.si](mailto:dario.seraval@ljubljana.si). Rezultati zbiranja vlog bodo objavljeni na spletni strani MOL.

Ogled prostorov:

Trg prekomorskih brigad 1: 30. 11. 2015 ob 12. uri

Dunajska cesta 56: 1. 12. 2015 ob 12. uri

Tržaška 2: 2. 12. 2015 ob 12. uri

Trg OF 10: 3. 12. 2015 ob 12. uri